รบกวนสอบถามหน่อยค่ะ คือแต่ก่อนช่วงยังอายุ 12-16 ปี เคยเป็นเกลื้อนเยอะมาก เคยไปหาบอกว่าสาเหตุหลักมาจากพันธุกรรม ค่ะพ่อกับแม่เคยเป็น บอกว่าถ้าประจำเดือนมาจะเริ่มหายเอง หลังจากที่ประจำเดือนมาช่วงอายุ 14 ปี เกลื้อนลดลงค่ะแต่ยังทิ้งรอยบ้างตามตัว แต่ไม่ไม่เคยมีอาการคันมาก่อนค่ะ แต่ช่วงอายุหลัง 25 มาเริ่มมีการคันตามผิวหนังทุกครั้งก่อนจะมีประจำเดือนโดยเฉพาะช่วงหน้าท้อง แผ่นหลัง และมีจุดขาวขึ้นชัดคล้ายเกลื้อน ระคายเคืองผิวหนังมาก จะเป็นทุกครั้งและคันหนักมากช่วงก่อนมีประจำเดือนที่สังเกตตัวเองได้ อยากรู้ว่าอาการนี้คืออะไรคะ ทำยังไงถึงจะรักษาหาย
สวัสดีค่ะโดยทั่วไปแล้วในชช่วงอายุ 25 ปี ก็ถือว่าเป็นวัยเจริญพันธ์ุค่ะ ซึ่งมีระดับฮอร์โมนเพศหญิงเปลี่ยนแปลงตามรอบเดือน ซึ่งผิวหนังก็ได้รับอิทธิพลของฮอร์โมนที่เปลี่ยนแปลงนี้ด้วยที่พบได้บ่อย คือ ผิวหน้า เส้นผม รู้สึกมันขึ้นหรือแห้งลง ผิวหนังบวมน้ำขึ้น เป็นสิว ถ้ามีโรคผิวหนังอยู่แล้ว เช่น สะเก็ดเงิน ผื่นหน้าแดง เริม ช่วงมีรอบเดือนจะมีอาการของโรคนั้นๆมากขึ้นได้ค่ะดังนั้นอาการคันที่ผิวหนังอาจจะต้องดูว่าเกิดจากผิวแห้งหรือไม่ หรือโรคผิวหนังอักเสบ หรือสะเก็ดเงิน หรือเกิดจากสาเหตุอื่นๆ เช่นโรคเกลื้อนซึ่งจะมีลักษณะเป็นดวงขึ้นเป็นสีขาว ชมพู แดง หรือน้ำตาล โดยจะมีสีเข้มหรืออ่อนกว่าผิวหนังปกติบริเวณรอบอาจขึ้นเป็นดวงเดียวหรือหลายดวงก็ได้ แต่มักพบบริเวณลำตัว คอ ต้นแขน และหลัง โดยกลื้อนอาจจางลงหรือหายไปเมื่อสภาพอากาศเย็น หรืออาการอาจแย่ลงหากอากาศร้อนหรือชื้น และทำให้ผิวแห้ง ตกสะเก็ด หรือคัน ค่ะแนะนำให้ไปพบแพทย์ิผิวหนังหรืออายุรแพทย์เพื่อตรวจร่างกายค่ะว่าเกิดจากสาเหตุใดค่ะ การวินิจฉัยจำเป็นต้องได้รับการตรวจลักษณะผิวหนัฝโดยละเอียดค่ะ นอกนจากนี้คุณอาจจขูดผิวหนังบริเวณดังกล่าวไปตรวจเพิ่มเติมค่ะส่วนการรักษาจะขึ้นกับสาเหตุที่เป็นค่ะ หากเกิดจากเกลื้อนต้องใช้ยาต้านเชื้อรา หากเกิดจากผิวหนังอักเสบอาจจะต้องใช้ยาคอร์ติโคเสตียรอยด์ หากเกิดจากผิวแห้งต้องใช้ครีมเพิ่มความขุ้มชื้น เป็นต้น ที่สำคัญควรงดเกาบริเวณดังกล่าวค่ะ